Sting

Sting (kodanikunimega Gordon Matthew Thomas Sumner; sündinud 2. oktoobril 1951) on inglise laulja, laulukirjutaja, näitleja ja filantroop. Enne soolokarjääri tegutses ansamblis The Police.

2024. aasta seisuga on ta pälvinud 17 Grammy auhinda. 2019. aasta seisuga oli ta saanud ka viis Briti muusikaauhinda, Kuldgloobuse ja Emmy auhinna. Lisaks on ta olnud neljal korral parima loo Oscari nominent.Galerii: Sting andis Tallinnas võimsa kontserdi ERR Eeter, 12.06.2019.

Elukäik
Sting on sündinud Newcastle'i lähistel Wallsendis ja saanud keskhariduse katoliiklikus internaatkoolis St. Cuthbert's High School. Pärast selle lõpetamist 1969. aastal õppis ta semestri Warwicki Ülikoolis, seejärel proovis mitmes ametis töömeheelu. Aastatel 1971–1974 õppis ta Põhjamaade Hariduskolledžis (praegu Northumbria Ülikool) inglise keele ja muusika õpetajaks ning töötas kaks aastat õpetajana.Jüri Laulik. Rahulikult kulgev rock-staar Sting. Maailmakuulus laulja, kellel on mitmeid tutvusi ka Eestis Kroonika/Delfi, 28.06.2025.

1977. aastal hakkas ta koos Steward Copelandi ja Henry Padovaniga (kes peagi asendati Andy Summersiga) tegema ansamblit The Police, kus Sting kirjutas lugusid, mängis basskitarri ja laulis. Ansamblit saatis suur rahvusvaheline edu.

Stingi soolokarjääri alguseks võib pidada 1985. aastat, kui ilmus plaat "The Dream of The Blue Turtles".

Sting Eestis
2025. aasta seisuga on Sting käinud Eestis kontserte andmas kuus korda. Esimene kontsert sai teoks 12. juunil 2001 Tallinnas Vabaduse väljakul. 

2006. aastal esines ta Tallinnas oma turnee "Broken Music Tour" raames ning jagas Rahva Raamatu kaupluses Viru Keskuses oma elulooraamatutesse autogramme.Tagasihoidlikud nõudmised? Loe, millised soovid esitas Tallinnas esinev Sting kontserdikorraldajatele Kroonika/Delfi, 08.09.2017.

11. septembril 2010 esitas ta Saku Suurhallis orkestriseades rokklugusid koos Kuningliku Filharmooniaorkestriga Põhja-Ameerika ja Euroopa turnee "Symphonicity" raames.Kais Allkivi. Sting toob täna mammutsõu ja mosh'ivad viiuldajad Õhtuleht.ee, 11.09.2010.

2017. aastal käis ta Tallinnas kontserti andmas turnee "57th & 9th Tour" raames. 2019. aasta juunis esines ta Tallinnas Saku Suurhallis turnee "My Songs" raames, mille eel külastas ta helilooja Arvo Pärti Arvo Pärdi Keskuses.Sting jagas südamlikku fotot kohtumisest maailmakuulsaima eestlasega: ma siiani surisen Sky.ee, 19.06.2019.

2024. aasta 10. juunil andis ta oma maailmaturnee "Sting: My Songs 2024" raames täismõõdulise kontserdi selle aasta Euroopa kultuuripealinnas Tartu lauluväljakul, millele järgnes päev hiljem kohtumine Arvo Pärdiga ja kammerlikum kontsert Arvo Pärdi Keskuses.Piltuudis ⟩ Sting andis veel ühe kontserdi Eestis! Publiku seas oli ka president Postimees.ee, 14.06.2024.

Isiklikku
1976. aastal abiellus Sting iiri näitleja Frances Tomeltyga. Nad said kaks last ja lahutasid abielu 1984. aastal.
Praeguse abikaasa, inglise näitleja Trudie Styleriga on tal neli last.Jüri Laulik. Rahulikult kulgev rock-staar Sting. Maailmakuulus laulja, kellel on mitmeid tutvusi ka Eestis Kroonika/Delfi, 28.06.2025.

Ta on tuntud makrobiootilist dieeti pidava ja sportlike eluviisidega korraliku pereisana, kelle varanduse suuruseks hinnati ajalehe Sunday Times koostatavas Briti jõukate edetabelis 2019. aastal 400 miljonit eurot. Kõige selle juures on ta olnud ka lahke annetaja ja innukas ühiskonnaaktivist.Jüri Laulik. Rahulikult kulgev rock-staar Sting. Maailmakuulus laulja, kellel on mitmeid tutvusi ka Eestis Kroonika/Delfi, 28.06.2025.

Diskograafia
 The Police 
"Outlandos d'Amour" (1978)
"Reggatta de Blanc" (1979)
"Zenyattà Mondatta" (1980)
"Ghost in the Machine" (1981)
"Synchronicity" (1983)

 Sooloalbumid 
"The Dream of the Blue Turtles" (1985)
"Bring On the Night" (1986)
"...Nothing Like the Sun" (1987)
"The Soul Cages" (1991)
"Ten Summoner's Tales" (1993)
"Mercury Falling" (1996)
"Brand New Day" (1999)
"Sacred Love" (2003)
"Songs from the Labyrinth" (2006)
"If on a Winter's Night" (2009)
"Symphonicities" (2010)
 "The Last Ship" (2013)
 "57th & 9th" (2016)
 "44/876" (2018)
 "My Songs" (2019)
 "The Bridge" (2021)

Viited

 Kirjandus 
 Christopher Sandford. "Sting: Demolition Man". New York. Carroll & Graf, 1998.
 "Shape of My Heart. The best of 25 years" A&M, 2011. (2 CD-d koos tekstitrükisega, USA)
 Sting. "Murtud muusika". Kirjastus Pilgrim, 2006. (Originaal: "Broken Music. A Memoir". Simon & Schuster, 2003.)

 Välislingid 

 Stingi koduleht

Kategooria:Inglismaa lauljad
Kategooria:Laulukirjutajad
Kategooria:Sündinud 1951